CELEX: 32022R0026
Language: hr
Date: 2021-09-24 00:00:00
Title: Delegirana uredba Komisije (EU) 2022/26 оd 24. rujna 2021. o dopuni Uredbe (EU) 2019/2033 Europskog parlamenta i Vijeća u pogledu regulatornih tehničkih standarda kojima se pobliže određuje pojam odvojenih računa radi zaštite novčanih sredstava klijenta u slučaju propasti investicijskog društva (Tekst značajan za EGP)

11.1.2022   
               
               
                  HR
               
               
                  Službeni list Europske unije
               
               
                  L 6/7
               
            
         DELEGIRANA UREDBA KOMISIJE (EU) 2022/26
         оd 24. rujna 2021.
         o dopuni Uredbe (EU) 2019/2033 Europskog parlamenta i Vijeća u pogledu regulatornih tehničkih standarda kojima se pobliže određuje pojam odvojenih računa radi zaštite novčanih sredstava klijenta u slučaju propasti investicijskog društva
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/2033 Europskog parlamenta i Vijeća od 27. studenoga 2019. o bonitetnim zahtjevima za investicijska društva i o izmjeni uredaba (EU) br. 1093/2010, (EU) br. 575/2013, (EU) br. 600/2014 i (EU) br. 806/2014 (1), a posebno njezin članak 15. stavak 5. treći podstavak u vezi s člankom 15. stavkom 5. prvim podstavkom točkom (b),
         budući da:
         
                     (1)
                  
                  
                     Odvojeni računi definirani su u članku 4. stavku 1. točki 49. Uredbe (EU) 2019/2033 za potrebe tablice 1. iz članka 15. stavka 2. te uredbe. Kako bi se investicijskim društvima omogućila primjena nižih koeficijenata za izračun kapitalnog zahtjeva za „novčana sredstva klijenta koja se drže” ako se novčana sredstva klijenta drže na odvojenim računima, trebalo bi pobliže odrediti pojam odvojenih računa tako da uključuje uvjete kojima se osigurava zaštita novčanih sredstava klijenta u slučaju propasti investicijskog društva. Budući da su ti uvjeti utvrđeni u članku 2. stavku 1. Delegirane direktive Komisije (EU) 2017/593 (2), primjereno je primijeniti jednake uvjete za potrebe pobližeg određivanja pojma odvojenih računa na temelju ove Uredbe. Stoga bi ovom Uredbom trebalo utvrditi skup zahtjeva sličnih onima iz članka 2. stavka 1. Delegirane direktive (EU) 2017/593.
                  
               
                     (2)
                  
                  
                     Ova se Uredba temelji na nacrtu regulatornih tehničkih standarda koji je Komisiji dostavilo Europsko nadzorno tijelo za bankarstvo.
                  
               
                     (3)
                  
                  
                     Europsko nadzorno tijelo za bankarstvo provelo je otvoreno javno savjetovanje o nacrtu regulatornih tehničkih standarda na kojem se temelji ova Uredba, analiziralo je moguće povezane troškove i koristi te zatražilo savjet Interesne skupine za bankarstvo osnovane u skladu s člankom 37. Uredbe (EU) br. 1093/2010 Europskog parlamenta i Vijeća (3),
                  
               DONIJELA JE OVU UREDBU:
         
            Članak 1.
            Pojam odvojenih računa
            Kad je riječ o uvjetima kojima se osigurava zaštita novčanih sredstava klijenta u slučaju propasti investicijskog društva, pojam odvojenih računa iz članka 15. stavka 5. točke (b) Uredbe (EU) 2019/2033 znači sljedeće:
            
                        (a)
                     
                     
                        evidencija i računi vode se tako da investicijska društva u svakom trenutku i bez odgode mogu razlikovati novčana sredstva koja se drže za jednog klijenta od novčanih sredstava koja se drže za bilo kojeg drugog klijenta i od vlastitih sredstava;
                     
                  
                        (b)
                     
                     
                        evidencija i računi vode se na način kojim se osigurava njihova točnost, a posebno njihova usklađenost sa sredstvima koja se drže za klijente, te se mogu koristiti kao revizijski trag;
                     
                  
                        (c)
                     
                     
                        redovito se provode usklađivanja između internih računa i evidencija investicijskih društava te računa i evidencija svih trećih strana koje drže ta sredstva;
                     
                  
                        (d)
                     
                     
                        poduzete su potrebne mjere kako bi se osiguralo da se deponirana novčana sredstva klijenta drže na računu ili računima koji se jasno razlikuju od računa na kojima se drže novčana sredstva investicijskog društva;
                     
                  
                        (e)
                     
                     
                        uveden je odgovarajući organizacijski ustroj kako bi se rizik gubitka ili smanjenja sredstava klijenta ili prava povezanih s tim sredstvima zbog zlouporabe sredstava, prijevare, lošeg upravljanja, neprimjerenog vođenja evidencije ili nemara, sveo na najmanju moguću mjeru.
                     
                  
         
            Članak 2.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. rujna 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 314, 5.12.2019., str. 1.
         
         
            (2)  Delegirana direktiva Komisije (EU) 2017/593 o dopuni Direktive 2014/65/EU Europskog parlamenta i Vijeća u vezi sa zaštitom financijskih instrumenata i novčanih sredstava koja pripadaju klijentima, obvezama upravljanja proizvodima i pravilima koja se primjenjuju na davanje ili primanje naknada, provizija ili novčanih ili nenovčanih koristi (SL L 87, 31.3.2017., str. 500.).
         
            (3)  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15.12.2010., str. 12.).